ASKE NYGAARD BRAMMING #3 DASU Junior ASKE NYGAARD BRAMMING #3 DASU Junior
ASKE NYGAARD BRAMMING #3 I KORSØR
Posted in 3. plads i DASU Junior, Aske Nygaard Bramming
askenygaardbramming 3. plads i DASU Junior, Aske Nygaard Bramming
April 5, 2015 askenygaardbramming
Ved årets første udendørs klubløb på Korsør Gokart Bane stillede Aske Nygaard Bramming op til sit allerførste løb i DASU Junior klassen med KF JUnior Kosmic Kart og Vortex motor. Som medlem af Team NIRO Motorsport kørte han en flot 3. plads hjem i sin debut!
Det var ellers en gyser af et løb. I tidstagningen havde Aske 3. bedste tid af alle og skulle derfor starte 3’er i Kvalifikationsheat 1. Her gik karten desværre ud under opliningen, så han måtte se løbet fra sidelinjen. Det betød også, at han skulle starte sidst i Kvalifikationsheat 2. Med en kanon-start og 3 solide overhalinger allerede i de første fire sving, kørte han sig frem som nummer 4 inden feltet kom ud på langsiden for første gang. Herefter var det bare at kæmpe sig frem til 2. pladsen i Kvalifikationsheat 2.
Uden at have scoret point i første heat, startede Aske 6’er i finalen. Efter en gyser-finale, hvor han kørte sig 3 pladser frem, kunne han krydse målstregen som 3’er.
I hele løbet var der kun 6 tider under 32 sekunder og Aske kørte 2 af dem (31.947 i tidstagningen og 31.963 i finalen). Ikke dårligt i betragtning af, at Aske aldrig har kørt på Korsør Gokart Bane før og derfor viste, hvor hurtigt han læser en nu bane.
Teamkammerat Lasse Karlshøj vandt finalen og kørte også 31.963 i finalen! Lasse havde i øvrigt løbets hurtigste tid med 31.816 i tidstagningen.
2015, 3. plads, Aske Nygaard Bramming, DASU, DASU Junior, Klubløb, Korsør Gokart Bane